stanford-oval/wikipedia huggingface dataset:
กีฬาเครือจักรภพ 2026

| --- | --- |
เจ้าภาพ: กลาสโกว์, สกอตแลนด์
ประเทศเข้าร่วม: สมาคมกีฬาเครือจักรภพจำนวน 74 แห่ง
นักกีฬาเข้าร่วม: 3,000 (คาดการณ์)
ชนิด: 10 ชนิดกีฬา
พิธีเปิด: 23 กรกฎาคม 2026
พิธีปิด: 2 สิงหาคม 2026
สนามกีฬาหลัก: สนามกีฬาสกอตสตัน
เว็บไซต์ทางการ: Glasgow 2026
← XXIIXXIV →
กีฬาเครือจักรภพ 2026 (อังกฤษ: 2026 Commonwealth Games; แกลิกสกอต: Geamannan a' Cho-fhlaitheis 2026) หรือเรียกอย่างเป็นทางการว่า การแข่งขันกีฬาเครือจักรภพครั้งที่ 23 และ กลาสโกว์ 2026 (อังกฤษ: Glasgow 2026; แกลิกสกอต: Glaschu 2026  ; สกอต: Glesga 2026) เป็นการแข่งขันกีฬาหลายประเภทสำหรับสมาชิกเครือจักรภพแห่งชาติ ที่กำหนดจัดขึ้นระหว่างวันที่ 23 กรกฎาคมถึง 2 สิงหาคม 2026 ที่เมืองกลาสโกว์ ซึ่งเป็นเมืองที่ใหญ่ที่สุดในสกอตแลนด์ โดยเป็นการแข่งขันกีฬาเครือจักรภพ ครั้งที่ 4 ที่จะจัดขึ้นในสกอตแลนด์ ต่อจากการแข่งขันในปี 1970 กับ 1986 ที่เมืองเอดินบะระ และการแข่งขันในปี 2014 ที่เมืองกลาสโกว์
ในช่วงเวลาหนึ่ง การแข่งขันครั้งนี้ไม่มีเจ้าภาพ หลังจากที่รัฐวิกทอเรียของออสเตรเลียถอนตัว โดยเดิมทีได้รับการประกาศให้เป็นเจ้าภาพในเดือนเมษายน 2022 แต่ในวันที่ 18 กรกฎาคม ค.ศ. 2023 รัฐบาลรัฐวิกทอเรียได้ถอนตัวจากการเป็นเจ้าภาพเนื่องจากการคาดการณ์ต้นทุนที่เพิ่มขึ้นและผลกระทบต่อการบริหารรัฐ เมืองโกลด์โคสต์ รัฐควีนส์แลนด์ เคยเสนอตัวเป็นเจ้าภาพร่วมในการจัดงานนี้เป็นเวลาสั้น ๆ แต่ต่อมาได้ถอนตัวอีกด้วยเหตุผลคล้ายกัน ในเวลาดังกล่าวหากไม่มีเจ้าภาพ อาจมีความเสี่ยงที่การแข่งขันอาจถูกเลื่อนออกไปเป็นปี 2027 หรือถูกยกเลิก
เมื่อวันที่ 11 สิงหาคม ค.ศ. 2024 มีรายงานว่ากลาสโกว์ได้บรรลุข้อตกลงในการรับสิทธิ์เป็นเจ้าภาพ แต่ในวันรุ่งขึ้นก็มีการชี้แจงว่าการเจรจายังคงดำเนินต่อไปโดยไม่มีข้อตกลงขั้นสุดท้ายหรือการประกาศในเร็ววัน คณะกรรมการกีฬาเครือจักรภพสกอตแลนด์เสนอให้ปรับลดขนาดโดยจัดการแข่งขันกีฬา 10 ถึง 13 ประเภท และใช้โครงสร้างพื้นฐานที่มีอยู่แล้ว โดยได้รับเงินทุน 100 ล้านปอนด์จากสหพันธ์กีฬาเครือจักรภพ และอีก 30 ถึง 50 ล้านปอนด์จากเอกชน โดยไม่ต้องขอเงินจากภาครัฐจำนวนมาก
ต่อมาในวันที่ 30 สิงหาคม 2024 มีการยืนยันว่าการแข่งขันจะได้รับเงินทุนสนับสนุนหลักเป็นเงิน 200 ล้านดอลลาร์ออสเตรเลียจากรัฐบาลรัฐวิกทอเรีย เพื่อชดเชยหลังจากการถอนตัว ต่อมาในวันที่ 17 กันยายน ปีเดียวกัน ได้มีการประกาศว่ารัฐบาลสกอตแลนด์ได้รับเป็นเจ้าภาพจัดการแข่งขันโดยได้รับการสนับสนุนทางการเงินจากคณะกรรมการกีฬาเครือจักรภพออสเตรเลีย การแข่งขันกีฬารูปแบบย่อส่วนและมีค่าใช้จ่ายต่ำจะประกอบด้วย 10 กีฬาที่จัดขึ้นในสถานที่ 4 แห่ง และไม่มีหมู่บ้านนักกีฬา
การแข่งขันกีฬาเครือจักรภพ 2026 จะเป็นครั้งแรกที่จัดขึ้นหลังจากการสวรรคตของสมเด็จพระราชินีนาถเอลิซาเบธที่ 2 และการขึ้นครองราชย์ของสมเด็จพระเจ้าชาลส์ที่ 3 ในพระราชสถานะประมุขแห่งเครือจักรภพ
ดูเพิ่ม

กีฬามหาวิทยาลัยโลกฤดูร้อน 2019 – เจ้าภาพเดิมขอถอนตัวเนื่องจากงบประมาณ
แพนอเมริกันเกมส์ 2027 – เจ้าภาพเดิมขอถอนตัวเนื่องจากงบประมาณ
โอลิมปิกฤดูหนาว 1976 – เจ้าภาพเดิมก็ถอนตัวเช่นกันเนื่องมาจากงบประมาณหลังการลงประชามติ
โรงพยาบาลภูเขียวเฉลิมพระเกียรติ

| โรงพยาบาลภูเขียวเฉลิมพระเกียรติ |
| --- | --- |
Phu Khiao Chaloem Phra Kiat Hospital
ประเภท: รัฐ  โรงพยาบาลทั่วไป (รพท.)
ที่ตั้ง: ที่อยู่149 หมู่ 4 ตำบลผักปัง  อำเภอภูเขียว จังหวัดชัยภูมิ 36110
ข้อมูลทั่วไป
ก่อตั้ง: พ.ศ. 2489 
สังกัด: กระทรวงสาธารณสุข
ผู้อำนวยการ: นายแพทย์ สุภาพ สำราญวงษ์
จำนวนเตียง: 310 เตียง
เว็บไซต์: .phukieo.net
โรงพยาบาลภูเขียวเฉลิมพระเกียรติ เป็นโรงพยาบาลทั่วไปประจำอำเภอภูเขียว ประเภททุติยภูมิ ให้บริการรักษาทั้งผู้ป่วยในและผู้ป่วยนอก
ประวัติ

โรงพยาบาลภูเขียวเฉลิมพระเกียรติ แรกเริ่มก่อสร้างตั้งขึ้นเมื่อปี พ.ศ. 2489 โดยคณะกรรมการอำเภอภูเขียว บริจาคที่ดิน 5 ไร่สร้างเป็นสถานีอนามัยชั้น 2 เรือนไม้ ปัจจุบันโรงพยาบาลภูเขียว ตั้งอยู่ บ้านเลขที่ 149 หมู่ 4 ตำบลผักปัง อำเภอ ภูเขียว จังหวัดชัยภูมิ มีเนื้อที่ 48 ไร่ ซึ่งเป็นที่ราชพัสดุของกรมราชทัณฑ์
ปี พ.ศ. 2489 : สถานีอนามัยชั้น 2
ปี พ.ศ. 2510 : โรงพยาบาลชุมชน ขนาด 10 เตียง
ปี พ.ศ. 2519 : โรงพยาบาลชุมชน ขนาด 30 เตียง
ปี พ.ศ. 2526 : โรงพยาบาลชุมชน ขนาด 60 เตียง
ปี พ.ศ. 2539 : โรงพยาบาลชุมชน ขนาด 90 เตียง
ปี พ.ศ. 2555 : โรงพยาบาลชุมชนแม่ข่าย ขนาด 150 เตียง (M2)
ปัจจุบันได้รับให้เปลี่ยนชื่อใหม่เป็น โรงพยาบาลภูเขียวเฉลิมพระเกียรติ และมีเตียงให้บริการจริง จำนวน 294 เตียง (มกราคม 2559)
โรงพยาบาลแม่ข่าย

อำเภอภูเขียว จังหวัดชัยภูมิ มีพื้นที่ติดต่อกับ อำเภอบ้านแท่น อำเภอคอนสาร และอำเภอเกษตรสมบูรณ์ จังหวัดชัยภูมิ และมีประชากรทั้งในเขตอำเภอที่ตั้ง และรับการส่งต่อจากอำเภอใกล้เคียง มารับริการที่โรงพยาบาลภูเขียวเฉลิมพระเกียรติ อย่างต่อเนื่อง ได้แก่
โรงพยาบาลบ้านแท่น
โรงพยาบาลคอนสาร
โรงพยาบาลเกษตรสมบูรณ์
แหล่งข้อมูลอื่น

โรงพยาบาลภูเขียวเฉลิมพระเกียรติ เก็บถาวร 2017-05-17 ที่ เวย์แบ็กแมชชีน
สำนักงานสาธารณสุขจังหวัดชัยภูมิ
โปรแกรมตรวจแก้จุดบกพร่องกนู

| --- | --- |


นักพัฒนา: GNU Project
วันที่เปิดตัว: 1986; 38 ปีที่แล้ว (1986)

รุ่นเสถียร: 10.1    / 24 ตุลาคม 2020; 4 ปีก่อน (2020-10-24)
 
ที่เก็บข้อมูล:  sourceware.org/git/binutils-gdb.git  
ภาษาที่เขียน: ภาษาซี
ระบบปฏิบัติการ: ยูนิกซ์, วินโดวส์
ประเภท: โปรแกรมตรวจแก้จุดบกพร่อง
สัญญาอนุญาต: GPLv3
เว็บไซต์: www.gnu.org/software/gdb
โปรแกรมตรวจแก้จุดบกพร่องกนู หรือ GNU Debugger นิยมเรียกย่อ ๆ ว่า GDB เป็นโปรแกรมดีบักเกอร์ของโครงการกนู ทำงานบนระบบปฏิบัติการแบบยูนิกซ์ สนับสนุนภาษาต่าง ๆ เช่น ภาษาซี, ซีพลัสพลัส, เอดา และ ฟอร์แทรน เป็นต้น
GDB ทำงานในระบบบรรทัดคำสั่ง ผู้ใช้ต้องสั่งงานโดยการพิมพ์คำสั่ง แต่ถ้าหากต้องการส่วนต่อประสานกราฟิกกับผู้ใช้ ก็สามารถทำได้โดยการทำงานผ่านโปรแกรมฟรอนต์เอ็นด์ (frontend) เช่น โปรแกรม DDD (Data Display Debugger) ซึ่งจะไปเรียก GDB อีกทีหนึ่ง
ประวัติ

GDB เริ่มพัฒนาโดยริชาร์ด สตอลแมน เมื่อ พ.ศ. 2529 เพื่อให้เป็นส่วนหนึ่งของระบบกนู หลังจากที่เขาพัฒนา GNU Emacs จนมีความเสถียรในระดับที่น่าพอใจ
แนวความคิดของ GDB ได้มาจาก DBX ซึ่งเป็นโปรแกรมดีบักเกอร์ ที่มากับระบบยูนิกซ์ บีเอสดี
ปัจจุบัน GDB ดูแลโดย GDB Steering Committee ซึ่งเป็นคณะกรรมการที่ตั้งโดย มูลนิธิซอฟต์แวร์เสรี (FSF)
รายละเอียดทางเทคนิค > คุณสมบัติ

GDB ประกอบด้วยคุณสมบัติมากมายสำหรับการติดตามและแก้ไขการทำงานของโปรแกรมคอมพิวเตอร์ ผู้ใช้สามารถตรวจสอบและแก้ไขค่าของตัวแปรภายในของโปรแกรม และแม้แต่เรียกใช้ฟังก์ชันโดยไม่ขึ้นกับพฤติกรรมปกติของโปรแกรม
โปรเซสเซอร์เป้าหมาย GDB (ตั้งแต่ปี พ.ศ. 2546) ประกอบด้วย: Alpha, ARM, AVR, H8/300, Altera Nios/Nios II, System/370, System 390, X86 และส่วนขยาย 64-บิต X86-64, IA-64 "Itanium" , Motorola 68000, MIPS, PA-RISC, PowerPC, SuperH, SPARC และ VAX และโปรเซสเซอร์เป้าหมายที่เป็นที่รู้จักน้อยอีกหลายรุ่น
GDB ยังคงพัฒนาอย่างต่อเนื่อง โดยคุณสมบัติใหม่ของเวอร์ชัน 7.0 นั้นรองรับสคริปต์ภาษาไพทอน และสคริปต์ GNU Guile (ในเวอร์ชัน 7.8) รวมทั้งการสนับสนุน "การดีบักแบบย้อนกลับได้" ซึ่งอนุญาตให้เซสชันการดีบักย้อนกลับไปได้ เหมือนกับการย้อนโปรแกรมที่ล้มเหลวเพื่อดูว่าเกิดปัญหาอะไรขึ้น
รายละเอียดทางเทคนิค > การตรวจแก้จุดบกพร่องจากระยะไกล

GDB นำเสนอการทำงานแบบ "ระยะไกล" ที่มักใช้เมื่อทำการตรวจแก้จุดบกพร่องในระบบฝังตัว การทำงานระยะไกลคือเมื่อ GDB ทำงานบนเครื่องหนึ่งและโปรแกรมที่กำลังดีบักจะทำงานบนเครื่องอื่น GDB สามารถสื่อสารกับโปรแกรมต้นทางระยะไกลที่เข้าใจโพรโทคอลของ GDB ผ่านช่องทางสื่อสารอนุกรมหรือโพรโทคอล TCP/IP  โปรแกรมต้นทางระยะไกลสามารถสร้างขึ้นได้โดยการเชื่อมโยงไปยังไฟล์ในเครื่องต้นทางที่เหมาะสมซึ่งสนับสนุน GDB และได้เพิ่มข้อมูลโพรโทคอลการสื่อสารมายังเครื่องปลายทาง  หรือการใช้ gdbserver ก็สามารถใช้เพื่อดีบักโปรแกรมจากระยะไกลได้ โดยไม่จำเป็นต้องเปลี่ยนแปลงโปรแกรมต้นทางแต่อย่างใด
นอกจากนี้ยังสามารถใช้ KGDB เพื่อดีบักการรันลินุกซ์ เคอร์เนล ในระดับซอร์สด้วย GDB ซึ่งด้วย KGDB ผู้พัฒนาเคอร์เนลสามารถดีบักเคอร์เนลได้ในลักษณะเดียวกับการดีบักโปรแกรมแอปพลิเคชัน ทำให้เป็นไปได้ที่จะวางเบรกพอยต์ในเคอร์เนล แล้วสั่งการทำงานและสังเกตตัวแปร บนสถาปัตยกรรมโปรเซสเซอร์ที่มีรีจิสเตอร์สำหรับดีบักฮาร์ดแวร์ จุดตรวจสอบสามารถตั้งค่าจากจุดทริกเกอร์เบรกพอยต์ ซึ่งกำหนดตำแหน่งของหน่วยความจำที่ระบุถูกเรียกใช้งานหรือเข้าถึง โดย KGDB ต้องการเครื่องเพิ่มเติมสำหรับที่จะเชื่อมต่อกับเครื่องเพื่อทำการดีบักโดยใช้สายเคเบิลอนุกรม หรืออีเทอร์เน็ต สำหรับในระบบปฏิบัติการฟรีบีเอสดี สามารถดีบักได้โดยใช้การเข้าถึงหน่วยความจำโดยตรง (DMA) ผ่านไฟร์ไวร์
ตัวอย่างของคำสั่ง

| --- | --- |
gdb program: ดีบักโปรแกรม (จากยูนิกซ์เชลล์)
run -v: รันโปรแกรมเป้าหมายด้วยค่าที่กำหนด
bt : ดีบักย้อนกลับ (ในกรณีโปรแกรมล้มเหลว)
info registers: ดัมพ์รีจิสเตอร์ทั้งหมด
disas $pc-32, $pc+32: แปลกลับเป็นภาษาแอสเซมบลี
แหล่งข้อมูลอื่น

เว็บไซต์ทางการ
UltraGDB: Visual C/C++ Debugging with GDB on Windows and Linux เก็บถาวร 2017-12-12 ที่ เวย์แบ็กแมชชีน
KGDB: Linux Kernel Source Level Debugger
แหล่งข้อมูลอื่น > คู่มือ

Richard M. Stallman, Roland Pesch, Stan Shebs, et al., Debugging with GDB (Free Software Foundation, 2011) ISBN 978-0-9831592-3-0
GDB Internals ที่ เวย์แบ็กแมชชีน (เก็บถาวร 2007-03-03)
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
ตราแผ่นดินของเซนต์เฮเลนา

| ตราแผ่นดินของเซนต์เฮเลนา |
| --- | --- |

รายละเอียด
ผู้ใช้ตรา: รัฐบาลเซนต์เฮเลนา
เริ่มใช้: ค.ศ. 1984
โล่: นกกางเขนยืนผินหน้าไปทางซ้ายบนพื้นสีเหลือง เบื้องล่างเป็นภาพเรือรบสามเสา ซึ่งชักธงชาติอังกฤษไว้ที่ท้ายเรือ ลอยลำอยู่ในท้องทะเล เบื้องหน้าของเรือลำนั้น มีรูปภูเขาโผล่พ้นน้ำอยู่ 2 ลูก คือ เกาะเซนต์เฮเลนา
คำขวัญ: "Loyal and unshakable" ซื่อสัตย์และมั่นคง
ตราแผ่นดินของเซนต์เฮเลนา แบบปัจจุบัน ประกาศใช้เมื่อวันที่ 30 มกราคม พ.ศ. 2527 ลักษณะเป็นตราโล่อาร์ม แบ่งภายในโล่ออกเป็น 2 ส่วน ส่วนหัวโล่นั้น เป็นรูปนกกางเขนยืนผินหน้าไปทางซ้ายบนพื้นสีเหลือง เบื้องล่างอันเป็นส่วนท้องโล่ เป็นภาพเรือรบสามเสา ซึ่งชักธงกางเขนแห่งเซนต์จอร์จไว้ที่ท้ายเรือ ลอยลำอยู่ในท้องทะเล เบื้องหน้าของเรือลำนั้น มีรูปภูเขาโผล่พ้นน้ำอยู่ 2 ลูก คือ เกาะเซนต์เฮเลนา
เดิมเซนต์เฮเลนา ใช้ตราแผ่นดินแบบเก่าเมื่อ พ.ศ. 2482 ลักษณะเป็นตราโล่อาร์ม แต่กรอบของโล่เป็นลวดลายแบบคลาสสิก ภายในเป็นภาพเรือรบสามเสา ลอยลำอยู่ในท้องทะเล ซึ่งรายละเอียดของตราแผ่นดิน ได้กล่าวไว้ข้างต้น
ดูเพิ่ม

ธงชาติเซนต์เฮเลนา
โรงพยาบาลสงขลา

ระวังสับสนกับ โรงพยาบาลสงขลานครินทร์
| โรงพยาบาลสงขลา   Songkhla Hospital |
| --- | --- |
กระทรวงสาธารณสุข เขตสุขภาพที่ 12


ภูมิศาสตร์
ที่ตั้ง: เลขที่ 666 หมู่ที่ 2 ถนนสงขลา-ระโนด ตำบลพะวง อำเภอเมืองสงขลา จังหวัดสงขลา 90100, ประเทศไทย
พิกัด: 7°08′32″N 100°33′59″E﻿ / ﻿7.142183°N 100.566410°E﻿ / 7.142183; 100.566410
หน่วยงาน
ประเภท: ทั่วไป
สังกัด: คณะแพทยศาสตร์ มหาวิทยาลัยนราธิวาสราชนครินทร์   คณะแพทยศาสตร์ มหาวิทยาลัยสงขลานครินทร์
บริการสุขภาพ
จำนวนเตียง: 508 เตียง
ประวัติ
ชื่อเดิม: สงขลาพยาบาล   โรงพยาบาล (เทศบาล) เมืองสงขลา
เปิดให้บริการ: 26 มิถุนายน พ.ศ. 2468 (ที่ตั้งเดิม)   31 ธันวาคม 2538 พ.ศ. (ที่ตั้งใหม่)
ลิงก์
เว็บไซต์: www.skhospital.go.th
โรงพยาบาลสงขลา เป็นหนึ่งในสองโรงพยาบาลหลักของจังหวัดสงขลา ประเทศไทย ที่ดำเนินการโดยกระทรวงสาธารณสุข ส่วนอีกแห่งเป็นโรงพยาบาลหาดใหญ่ที่มีขนาดใหญ่กว่า ซึ่งโรงพยาบาลสงขลาได้รับการจัดอยู่ในประเภทโรงพยาบาลทั่วไปในสังกัดกระทรวงสาธารณสุข โดยมีศูนย์แพทยศาสตรศึกษาโครงการผลิตแพทย์เพิ่มเพื่อชาวชนบท ซึ่งจัดอบรมแพทย์ให้แก่คณะแพทยศาสตร์ของมหาวิทยาลัยนราธิวาสราชนครินทร์ และเป็นโรงพยาบาลในเครือคณะแพทยศาสตร์ มหาวิทยาลัยสงขลานครินทร์
ประวัติ

ใน พ.ศ. 2464–2467 สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ซึ่งในขณะนั้นเป็นอุปราชมณฑลปักษ์ใต้ ทรงริเริ่มการระดมทุนและการวางแผนโรงพยาบาลในใจกลางเทศบาลนครสงขลา และในวันที่ 26 มิถุนายน พ.ศ. 2468 สงขลาพยาบาลได้รับการเปิดโดยสมเด็จพระมหิตลาธิเบศร อดุลยเดชวิกรม พระบรมราชชนก ครั้นใน พ.ศ. 2478 ได้โอนย้ายสถานพยาบาลเป็นของเทศบาลนครสงขลา จึงเปลี่ยนชื่อโรงพยาบาลนี้เป็นโรงพยาบาล (เทศบาล) เมืองสงขลา ต่อมาใน พ.ศ. 2495 ได้โอนย้ายปฏิบัติการไปยังกระทรวงสาธารณสุขอีกครั้ง และโรงพยาบาลได้รับการขยายอย่างครอบคลุม อย่างไรก็ตาม เนื่องจากพื้นที่ใจกลางเมืองมีจำกัด คณะกรรมการโรงพยาบาลจึงหาที่ตั้งใหม่สำหรับโรงพยาบาล กระทั่งใน พ.ศ. 2528 ภายใต้คณะรัฐมนตรีของเปรม ติณสูลานนท์ ซึ่งเป็นส่วนหนึ่งของแผนพัฒนาเศรษฐกิจและสังคมแห่งชาติ ฉบับที่ 6 ได้ทำความตกลงกับกองทัพบกที่ 4 ของกองทัพบกไทย และองค์การบริหารส่วนจังหวัดสงขลา เพื่อโอนที่ดินทางตอนใต้สุดของสะพานติณสูลานนท์ สำหรับการก่อสร้างโรงพยาบาลแห่งใหม่ ซึ่งเริ่มก่อสร้างในเดือนเมษายน พ.ศ. 2538 และแล้วเสร็จในเดือนธันวาคมของปีเดียวกัน โดยเปิดโรงพยาบาลใหม่เมื่อวันที่ 31 ธันวาคมในชื่อโรงพยาบาลสงขลา ส่วนโรงพยาบาลเก่าใจกลางเมืองได้เปลี่ยนเป็น "ศูนย์แพทย์ชุมชนเมืองสงขลา"
ดูเพิ่ม

บริการสุขภาพในประเทศไทย
โรงพยาบาลในประเทศไทย
โรงพยาบาลหาดใหญ่
แหล่งข้อมูลอื่น

เว็บไซต์ทางการ
โรงพยาบาลสงขลา ที่เฟซบุ๊ก
| --- | --- |
ฐานข้อมูลการควบคุมรายการหลักฐาน :  ISNI
วุฒิสภาไทย ชุดที่ 12

วุฒิสภาไทย ชุดที่ 12 (11 พฤษภาคม พ.ศ. 2562 – 10 กรกฎาคม พ.ศ. 2567) เป็นวุฒิสภาชุดแรกภายใต้รัฐธรรมนูญแห่งราชอาณาจักรไทย พุทธศักราช 2560 หลังรัฐประหารในประเทศไทย พ.ศ. 2557 ทำหน้าที่เป็นสภาสูงของรัฐสภาไทย
วุฒิสภาชุดนี้มีสมาชิก 250 คน มาจากการแต่งตั้งของพระมหากษัตริย์โดยความเห็นชอบของคณะรักษาความสงบแห่งชาติ (คสช.) ทั้งหมด แบ่งเป็น สมาชิกวุฒิสภา 244 คนมาจากการสรรหา สมาชิก 6 คนเป็นโดยตำแหน่ง ตามบทเฉพาะกาลมาตรา 269 ในรัฐธรรมนูญ มีอำนาจร่วมเลือกนายกรัฐมนตรี และเร่งรัดการปฏิรูปประเทศของคณะรัฐมนตรี ตลอดจนพิจารณากฎหมายที่เห็นว่าเกี่ยวข้อง อนึ่งในเว็บไซต์วุฒิสภา www.senate.go.th ถือว่าวุฒิสภาชุดนี้คือวุฒิสภาไทย ชุดที่ 11 เนื่องจาก วุฒิสภาไทย ชุดที่ 11 มีสมาชิกครบ 150 คนเพียง 13 วัน
ที่มา

สมาชิกวุฒิสภามีจำนวน 250 คน เป็นโดยตำแหน่ง 6 คน ได้แก่ ปลัดกระทรวงกลาโหม ผู้บัญชาการทหารสูงสุด ผู้บัญชาการทหารบก ผู้บัญชาการทหารเรือ ผู้บัญชาการทหารอากาศ และผู้บัญชาการตำรวจแห่งชาติ มาจากการคัดเลือกของคณะรักษาความสงบแห่งชาติ (คสช.) 194 คน และมาจากการสรรหาใน 10 กลุ่มอาชีพ จำนวน 50 คน
ทั้งนี้ เมื่อวันที่ 13 มีนาคม พ.ศ. 2559 พลเอก ธีรชัย นาควานิช เลขาธิการ คสช. ในขณะนั้น เคยส่งหนังสือถึง มีชัย ฤชุพันธุ์ ประธานกรรมการร่างรัฐธรรมนูญ ว่า "ไม่มีอำนาจเลือกหรือกำหนดตัวนายกรัฐมนตรีหรือรัฐมนตรี แต่มีหน้าที่พิทักษ์รัฐธรรมนูญ" และ "อย่าได้หวาดระแวงว่าจะมีการสืบทอดอำนาจ คสช. ยินดีจะพ้นจากตำแหน่ง และยุติอำนาจหน้าที่ทั้งปวงตามกำหนดเวลาในโรดแมปและในร่างรัฐธรรมนูญ และจะไม่เข้ามาก้าวก่ายแทรกแซงการจัดการเลือกตั้งและการจัดตั้งรัฐบาลใหม่"
อำนาจ

บทเฉพาะกาลของรัฐธรรมนูญแห่งราชอาณาจักรไทย พุทธศักราช 2560 ให้อำนาจสมาชิกวุฒิสภาพิจารณาบุคคลเป็นนายกรัฐมนตรีร่วมกับสมาชิกสภาผู้แทนราษฎร ทำให้นายกรัฐมนตรีต้องได้เสียงเห็นชอบเกิน 376 เสียงขึ้นไป นอกจากนี้ สมาชิกวุฒิสภายังมีอำนาจพิจารณากฎหมายที่เกี่ยวข้องกับการปฏิรูปประเทศ 11 ด้าน เช่น  การเมือง การศึกษา กฎหมาย กระบวนการยุติธรรม เศรษฐกิจ การถือครองที่ดิน และระบบหลักประกันสุขภาพ ร่วมกับสมาชิกสภาผู้แทนราษฎร โดยที่คณะรัฐมนตรีต้องระบุว่ากฎหมายฉบับใดเข้าข่ายดังกล่าว อย่างไรก็ตาม ถ้าสมาชิกวุฒิสภา 50 คนขึ้นไปเห็นว่ากฎหมายใดที่คณะรัฐมนตรีไม่ได้ระบุว่าเกี่ยวข้องกับการปฏิรูปประเทศ แต่ตนเห็นว่าเกี่ยวข้อง สามารถยื่นให้ประธานรัฐสภาวินิจฉัยได้ ซึ่งหากเกี่ยวข้องก็จะสามารถร่วมพิจารณากฎหมายดังกล่าวได้
การดำเนินงาน

ในรอบ 1 ปีของวุฒิสภาชุดนี้ ไอลอว์ตั้งข้อสังเกตว่าสมาชิกลงมติผ่านทั้งหมด 145 มติที่เข้าสู่วุฒิสภา พบว่ามีค่าเฉลี่ยการลงมติเห็นชอบร้อยละ 96.1 ที่สมาชิกทั้งหมดออกเสียงไปในทิศทางเดียวกัน และพบว่าสมาชิกวุฒิสภากลุ่มอาชีพออกเสียงไม่แตกต่างจากสมาชิกวุฒิสภาจากการแต่งตั้ง
ในรอบ 3 ปีของวุฒิสภาชุดนี้ พบว่าใช้งบประมาณไปแล้ว 2 พันล้านบาท ผ่านกฎหมาย 35 ฉบับ แต่ในปีแรกวุฒิสภาพิจารณากฎหมายเพียง 5 ฉบับ ในช่วง 3 ปี วุฒิสภาตีกลับร่างกฎหมาย 4 ฉบับรวมทั้งร่างพระราชบัญญัติพืชกระท่อม ซึ่งทำให้ต้องตั้งคณะกรรมาธิการร่วมเพื่อปรับแก้ไขและทำให้การผ่านกฎหมายล่าช้าออกไป
ไอลอว์รายงานว่า เมื่อเดือนมิถุนายน พ.ศ. 2565 วุฒิสภาชุดนี้ผ่านกฎหมายกว่า 40 ฉบับ และออกเสียงไปในทิศทางเดียวกันถึงร้อยละ 98 โดยเฉพาะร่างกฎหมายที่พรรคฝ่ายรัฐบาลเสนอ
ในปี 2565 วุฒิสภาชุดนี้ไม่เห็นชอบให้ศาสตราจารย์ ดร.อารยะ ปรีชาเมตตา เมธีวิจัยอาวุโส สกว. เป็นกรรมการ ป.ป.ช. และยังมีมติไม่ให้เปิดเผยบันทึกการประชุมกับรายงานลับ แต่แหล่งข่าวระบุว่า เป็นเพราะเขามีแนวคิดตรงข้ามกับอนุรักษนิยมต่อมาในปี 2566 วุฒิสภาชุดนี้ไม่เห็นชอบ สถาพร วิสาพรหม เป็นกรรมการ ป.ป.ช.
สมาชิก

สมาชิกวุฒิสภา 250 คน ประกอบด้วยทหารและตำรวจรวม 104 คน สมาชิกเกือบครึ่งมาจากองค์การตามรัฐธรรมนูญที่คณะรักษาความสงบแห่งชาติจัดตั้งขึ้น (สมาชิกสภานิติบัญญัติแห่งชาติ สภาปฏิรูปแห่งชาติ สภาขับเคลื่อนการปฏิรูปประเทศ คณะรัฐมนตรีประยุทธ์ 1 และสมาชิกคณะรักษาความสงบแห่งชาติ) ทั้งยังมีอดีตผู้สมัครรับเลือกตั้งเป็นสมาชิกสภาผู้แทนราษฎรจากพรรคพลังประชารัฐ และเครือญาตินักการเมืองพรรคพลังประชารัฐและพรรคประชาธิปัตย์
พบสมาชิกวุฒิสภาชุดนี้แต่งตั้งญาติเป็นคณะทำงาน 50 คน บางส่วนใช้วิธีการ "ฝากเลี้ยง" คือสมาชิกวุฒิสภาคนหนึ่งให้ญาติของตนเป็นคณะทำงานสมาชิกคนอื่น นอกจากนี้ยังพบว่ามีทหาร-ตำรวจอยู่ในชื่อคณะทำงานอีก 493 คนจากทั้งหมด 1,830 คน ระหว่างเดือนพฤษภาคม พ.ศ. 2562 ถึงเดือนพฤษภาคม พ.ศ. 2565 มีการจ่ายเงินเป็นค่าตอบแทนให้กับ ส.ว. และคณะทำงานไปแล้วอย่างน้อย 2.23 พันล้านบาท
ในวันที่ 10 พฤษภาคม 2567 ขณะที่หมดวาระลงมีจำนวนสมาชิกวุฒิสภา 248 ราย เนื่องจากพลเรือเอก ศักดิ์สิทธิ์ เชิดบุญเมือง เสียชีวิตตั้งแต่ 28 กุมภาพันธ์ 2567 และ นายมณเฑียร บุญตัน เสียชีวิตตั้งแต่วันที่ 2 มีนาคม 2567 และยังไม่มีพระบรมราชโองการโปรดเกล้าแต่งตั้งรายชื่อสำรองลำดับถัดมาเป็นสมาชิกวุฒิสภา
รายชื่อสมาชิกวุฒิสภา > สมาชิกวุฒิสภาโดยตำแหน่ง

สำหรับสมาชิกวุฒิสภาโดยตำแหน่ง 6 คน มีรายชื่อดังนี้
| ดำรงตำแหน่ง | รายนาม | หมายเหตุ | หมายเหตุ |
| --- | --- | --- | --- |
| ปลัดกระทรวงกลาโหม | พลเอก ณัฐ อินทรเจริญ |  | พ้นจากตำแหน่ง 30 กันยายน พ.ศ. 2564 |
| ปลัดกระทรวงกลาโหม | พลเอก วรเกียรติ รัตนานนท์ |  | 2 พฤศจิกายน พ.ศ. 2564 - 30 กันยายน พ.ศ. 2565 |
| ปลัดกระทรวงกลาโหม | พลเอก สนิธชนก สังขจันทร์ |  | 22 ตุลาคม พ.ศ. 2565 - 10 พฤษภาคม พ.ศ. 2567  รักษาการ ตั้งแต่ 10 พฤษภาคม - 10 กรกฎาคม พ.ศ. 2567 |
| ผู้บัญชาการทหารสูงสุด | พลเอก พรพิพัฒน์ เบญญศรี |  | พ้นจากตำแหน่ง 30 กันยายน 2563 |
| ผู้บัญชาการทหารสูงสุด | พลเอก เฉลิมพล ศรีสวัสดิ์ |  | 6 ธันวาคม พ.ศ. 2563 - 30 กันยายน พ.ศ. 2566 |
| ผู้บัญชาการทหารสูงสุด | พลเอก ทรงวิทย์ หนุนภักดี |  | 17 ธันวาคม พ.ศ. 2566 - 10 พฤษภาคม พ.ศ. 2567  รักษาการ ตั้งแต่ 10 พฤษภาคม - 10 กรกฎาคม พ.ศ. 2567 |
| ผู้บัญชาการทหารบก | พลเอก อภิรัชต์ คงสมพงษ์ |  | พ้นจากตำแหน่ง 30 กันยายน พ.ศ. 2563 |
| ผู้บัญชาการทหารบก | พลเอก ณรงค์พันธ์ จิตต์แก้วแท้ |  | 6 ธันวาคม พ.ศ. 2563 - 30 กันยายน พ.ศ. 2566 |
| ผู้บัญชาการทหารบก | พลเอก เจริญชัย หินเธาว์ |  | 17 ธันวาคม พ.ศ. 2566 - 10 พฤษภาคม พ.ศ. 2567  รักษาการ ตั้งแต่ 10 พฤษภาคม - 10 กรกฎาคม พ.ศ. 2567 |
| ผู้บัญชาการทหารเรือ | พลเรือเอก ลือชัย รุดดิษฐ์ |  | พ้นจากตำแหน่ง 30 กันยายน พ.ศ. 2563 |
| ผู้บัญชาการทหารเรือ | พลเรือเอก ชาติชาย ศรีวรขาน |  | 6​ ธันวาคม​ ​พ.ศ. 2563 -​ 30​ กันยายน​ พ.ศ. 2564 |
| ผู้บัญชาการทหารเรือ | พลเรือเอก สมประสงค์ นิลสมัย |  | 2 พฤศจิกายน พ.ศ. 2564 - 30 กันยายน พ.ศ. 2565 |
| ผู้บัญชาการทหารเรือ | พลเรือเอก เชิงชาย ชมเชิงแพทย์ |  | 22 ตุลาคม พ.ศ. 2565 - 30 กันยายน พ.ศ. 2566 |
| ผู้บัญชาการทหารเรือ | พลเรือเอก อะดุง พันธุ์เอี่ยม |  | 17 ธันวาคม พ.ศ. 2566 - 10 พฤษภาคม พ.ศ. 2567  รักษาการ ตั้งแต่ 10 พฤษภาคม - 10 กรกฎาคม พ.ศ. 2567 |
| ผู้บัญชาการทหารอากาศ | พลอากาศเอก ชัยพฤกษ์ ดิษยะศริน |  | พ้นจากตำแหน่ง 30 กันยายน พ.ศ. 2562 |
| ผู้บัญชาการทหารอากาศ | พลอากาศเอก มานัต วงษ์วาทย์ |  | 30​ ตุลาคม ​พ.ศ. 2562​ -​ 30​ กันยายน​ พ.ศ. 2563 |
| ผู้บัญชาการทหารอากาศ | พลอากาศเอก แอร์บูล สุทธิวรรณ |  | 6​ ธันวาคม​ ​พ.ศ. 2563 -​ 30​ กันยายน​ พ.ศ. 2564​ |
| ผู้บัญชาการทหารอากาศ | พลอากาศเอก นภาเดช ธูปะเตมีย์ |  | 2 พฤศจิกายน พ.ศ. 2564 - 30 กันยายน พ.ศ. 2565 |
| ผู้บัญชาการทหารอากาศ | พลอากาศเอก อลงกรณ์ วัณณรถ |  | 22 ตุลาคม พ.ศ. 2565 - 30 กันยายน พ.ศ. 2566 |
| ผู้บัญชาการทหารอากาศ | พลอากาศเอก พันธ์ภักดี พัฒนกุล |  | 17 ธันวาคม พ.ศ. 2566 - 10 พฤษภาคม พ.ศ. 2567  รักษาการ ตั้งแต่ 10 พฤษภาคม - 10 กรกฎาคม พ.ศ. 2567 |
| ผู้บัญชาการตำรวจแห่งชาติ | พลตำรวจเอก จักรทิพย์ ชัยจินดา |  | พ้นจากตำแหน่ง 30 กันยายน พ.ศ. 2563 |
| ผู้บัญชาการตำรวจแห่งชาติ | พลตำรวจเอก สุวัฒน์ แจ้งยอดสุข |  | 6 ธันวาคม พ.ศ. 2563 - 30 กันยายน พ.ศ. 2565 |
| ผู้บัญชาการตำรวจแห่งชาติ | พลตำรวจเอก ดำรงศักดิ์ กิตติประภัสร์ |  | 22 ตุลาคม พ.ศ. 2565 - 30 กันยายน พ.ศ. 2566 |
| ผู้บัญชาการตำรวจแห่งชาติ | พลตํารวจเอก ต่อศักดิ์ สุขวิมล |  | 17 ธันวาคม พ.ศ. 2566 - 10 พฤษภาคม พ.ศ.2567  รักษาการ ตั้งแต่ 10 พฤษภาคม - 10 กรกฎาคม พ.ศ. 2567 |
รายชื่อสำรอง

ประกาศคณะรักษาความสงบแห่งชาติ ฉบับที่ 1/2562 เรื่อง การกำหนดรายชื่อบุคคลสำรอง สำหรับการคัดเลือกให้ดำรงตำแหน่งสมาชิกวุฒิสภา ตามพระราชบัญญัติประกอบรัฐธรรมนูญว่าด้วยการได้มาซึ่งสมาชิกวุฒิสภา พ.ศ. 2561 หรือ "สว.สำรอง กลุ่มอาชีพ" ได้ประกาศรายชื่อสำรอง ดังนี้
จัตุรงค์ เสริมสุข --> ได้รับแต่งตั้งแล้ว
กฤษฎา ให้วัฒนานุกูล
วรินทร์ เทียมจรัส
พัชรินทร์ ดีสวัสดิ์
พลอากาศเอก ณพฤษภ์ มัณฑะจิตร
มงคล สุขเจริญคณา
นฤมล โกวิน
แดน ปรีชา
รังสรรค์ หันสันเทียะ
พิชัย อุตมาภินันท์
ยุทธนา เกียรติดำเนินงาม
สุรจิต ชิรเวทย์
ภาณุพงษ์ เต็งวงษ์วัฒนะ
สุรชัย ปิตุเตชะ
สากล ภูลศิริกุล
เทอดศักดิ์ เจียมกิจวัฒนา
อำนวย แหยมยินดี
ว่าที่ร้อยตรี วัลลภ วัชรอำมาตย์
ณรงค์ ดวงจันทร์
กัณฐัศ กุลวานิช
บุญพา ลิมปะพันธุ์
สุภาภรณ์ นิรมาณการย์
ศิริชัย ปิติเจริญ
วิเชียร รุจิธำรงกุล
สุนทร วัฒนาพร
สวัสดิ์ กฤตรัชตนันต์
สุกฤษฎิ์ชวิศ สฤษฎ์คุณัชญ์
เมฆินทร์ เมธาวิกูล
ถาวร มงคลเคหา
องค์กร อมรสิรินันท์
เติมศักดิ์ บุญชื่น
ปรีชา เมืองพรหม
โกวิทย์ ทรงคุณ
ศักดิ์ตระกูล เลี้ยงประเสริฐ
วสวัตติ์ กฤษศิริธีรภาคย์
ดุสิต ลีลาภัทรพันธุ์
ชลธิชา ศรีสุข
ชาลี ตั้งจีรวงษ์
กิตติ โกสินสกุล
ประเสริฐ หวังรัตนปราณี
พลตรี พงษ์ศักดิ์ วงษ์สวรรค์
ยุพา วงศ์ไชย
โฉมยง ประทีปอุษานนท์ ทวีทรัพย์
พงศ์พันธ์ สินผดุง
ณัฏฐ์พัฒน์ ปัตตายะโก
รองศาสตราจารย์ ดร. เสรี ศุภราทิตย์
ภัสพลภ์ ชัยสุริยาทวิกูล
อรุณี ลิ้มมณี
พิเชฐ คูหาทอง
รุ่งศักดิ์ สันตินันตรักษ์
ประกาศคณะรักษาความสงบแห่งชาติ ฉบับที่ 2/2562 เรื่อง เรื่อง ประกาศรายชื่อบุคคลสำรอง สำหรับการคัดเลือกให้ดำรงตำแหน่งสมาชิกวุฒิสภาตามรัฐธรรมนูญแห่งราชอาณาจักรไทย พุทธศักราช 2560 หรือ "สว.สำรอง กลุ่มที่ คสช.คัดเลือก" ได้ประกาศรายชื่อสำรอง ดังนี้
ดอน ปรมัตถ์วินัย
อภิชาติ โตดิลกเวชช์ --> ได้รับแต่งตั้งแล้ว
ประสิทธิ์ ปทุมารักษ์ --> ได้รับแต่งตั้งแล้ว
วิวัฒน์ ศัลยกำธร
วิชัย ทิตตภักดี --> ได้รับแต่งตั้งแล้ว
สุวัฒน์ จิราพันธุ์ --> ได้รับแต่งตั้งแล้ว
ชัยชาญ ช้างมงคล
จรุงวิทย์ ภุมมา --> ได้รับแต่งตั้งแล้ว
ลือชา การณ์เมือง
อนุสิษฐ คุณากร --> ได้รับแต่งตั้งแล้ว
สมศักดิ์ นิลบรรเจิดกุล --> ได้รับแต่งตั้งแล้ว
ประพันธ์ คูณมี --> ได้รับแต่งตั้งแล้ว
พลตำรวจโท อำนวย นิ่มมะโน --> ลาออกก่อนได้รับการโปรดเกล้า
อนุพร อรุณรัตน์ --> ได้รับแต่งตั้งแล้ว
พลเอก พหล สง่าเนตร --> ได้รับแต่งตั้งแล้ว
พลเรือเอก ประสาน สุขเกษตร
พลเอก สุนทร ขำคมกุล --> ได้รับแต่งตั้งแล้ว
เพิ่มพงษ์ เชาวลิต --> ได้รับแต่งตั้งแล้ว
โสภณ เมฆธน
ชิดชัย วรรณสถิตย์
สมชาย มีเสน
ถวิลวดี บุรีกุล
วรรณธรรม กาญจนสุวรรณ
สร้อยทิพย์ ไตรสุทธิ์
อโณทัย ฤทธิปัญญาวงศ์
ภาณุวัชร นาควงษม์
สุรชัย ภู่ประเสริฐ
อภิวัฒน์ ศรีวรรธนะ
เอกชัย จันทร์ศรี
นพปฎล สุนทรนนท์
ภาณุวัฒน์ พันธุ์วิชาติกุล --> ได้รับแต่งตั้งแล้ว
พล.ต.ต พิสิษฐ์ เปาอินทร์--> ได้รับแต่งตั้งแล้ว
วันชัย ศารทูลทัต
เสาวณี สุวรรณชีพ
อนุศิษฐ์ ศุภธนิต
ทวีศักดิ์ สูทกวาทิน
ธนะกาญจน์ ใคร่ครวญ
สัญชัย จงวิศาล
จักรชัย ภู่เจริญยศ
นำชัย พรหมมีชัย
เพิ่มเกียรติ ลวณะมาลย์
ชนะ อยู่สถาพร
องอาจ พงษ์ศักดิ์
พงศ์ศักติฐ์ เสมสันต์
บุญเลิศ คชายุทธเดช
พิไลพรรณ สมบัติศิริ
ไชยา ยิ้มวิไล
ไพฑูรย์ รักษ์ประเทศ
ธวัชชัย ฟักอังกูร
บัณฑิตย์ เทวีทิวารักษ์
คณะกรรมาธิการ > คณะกรรมาธิการสามัญ

| ชื่อ | ประธาน |
| --- | --- |
คณะกรรมาธิการการแก้ปัญหาความยากจนและลดความเหลื่อมลํ้า: สังศิต พิริยะรังสรรค์
คณะกรรมาธิการการกีฬา: พลเอก สุรเชษฐ์ ชัยวงศ์
คณะกรรมาธิการการเกษตรและสหกรณ์: พลเอก ฉัตรชัย สาริกัลยะ
คณะกรรมาธิการคมนาคม: พลเอก ยอดยุทธ บุญญาธิการ
คณะกรรมาธิการการเศรษฐกิจ การเงิน และการคลัง: วิสุทธิ์ ศรีสุพรรณ→สมชาย หาญหิรัญ
คณะกรรมาธิการการต่างประเทศ: พิกุลแก้ว ไกรฤกษ์
คณะกรรมาธิการการทหารและความมั่นคงของรัฐ: พลเอก บุญสร้าง เนียมประดิษฐ์
คณะกรรมาธิการการท่องเที่ยว: พลเอก ธนะศักดิ์ ปฏิมาประกร
คณะกรรมาธิการการปกครองท้องถิ่น: พลเอก เลิศรัตน์ รัตนวานิช
คณะกรรมาธิการการบริหารราชการแผ่นดิน: พลเอก อกนิษฐ์ หมื่นสวัสดิ์
คณะกรรมาธิการการพลังงาน: พลเอก สกนธ์ สัจจานิตย์
คณะกรรมาธิการการพัฒนาการเมืองและการมีส่วนร่วมของประชาชน: เสรี สุวรรณภานนท์
คณะกรรมาธิการการการพัฒนาสังคม และกิจการเด็ก เยาวชน สตรี ผู้สูงอายุ คนพิการ และผู้ด้อยโอกาส: วัลลภ ตังคณานุรักษ์
คณะกรรมาธิการการกฎหมาย การยุติธรรม และการตำรวจ: พลตำรวจเอก ชัชวาลย์ สุขสมจิตร์
คณะกรรมาธิการแรงงาน: พลตำรวจเอก อดุลย์ แสงสิงแก้ว
คณะกรรมาธิการการอุดมศึกษา วิทยาศาสตร์ วิจัยและนวัตกรรม: พลอากาศเอก ประจิน จั่นตอง
คณะกรรมาธิการเทคโนโลยีสารสนเทศ การสื่อสาร และการโทรคมนาคม: พลเอก อนันตพร กาญจนรัตน์
คณะกรรมาธิการการศาสนา คุณธรรม จริยธรรม ศิลปะและวัฒนธรรม: มหรรณพ เดชวิทักษ์
คณะกรรมาธิการการศึกษา: ตวง อันทะไชย
คณะกรรมาธิการการสาธารณสุข: นายแพทย์ เจตน์ ศิรธรานนท์
คณะกรรมาธิการการกิจการองค์กรอิสระตามรัฐธรรมนูญ: กล้าณรงค์ จันทิก
คณะกรรมาธิการการทรัพยากรธรรมชาติและสิ่งแวดล้อม: พลเอก สุรศักดิ์ กาญจนรัตน์
คณะกรรมาธิการการศึกษาตรวจสอบเรื่องการทุจริต ประพฤติมิชอบและเสริมสร้างธรรมาภิบาล: พลเรือเอก ศิษฐวัชร วงษ์สุวรรณ
คณะกรรมาธิการการพาณิชย์และการอุตสาหกรรม: อภิรดี ตันตราภรณ์
คณะกรรมาธิการการสิทธิมนุษยชน สิทธิเสรีภาพและการคุ้มครองผู้บริโภค: สมชาย แสวงการ
คณะกรรมาธิการการติดตามการบริหารงบประมาณ: พลเอก ชาตอุดม ติตถะสิริ
คณะกรรมาธิการติดตาม เสนอแนะ และเร่งรัดการปฏิรูปประเทศ และการจัดทำและดำเนินการตามยุทธศาสตร์ชาติ: พลเอก สิงห์ศึก สิงห์ไพร
คณะกรรมาธิการสามัญพิจารณาญัตติขอให้สภามีมติส่งเรื่องที่มีเหตุสมควรจะให้มีการออกเสียงประชามติให้คณะรัฐมนตรีดำเนินการ: สมชาย แสวงการ